Case ID: 1205207
Sentence 12: Birinci instansiya məhkəməsi qətnamədə iddiaçının tələb etdiyi 478.333,34 manat faiz məbləğinin cavabdehdən tutulmalı olduğunu qeyd etməklə kifayətlənmiş, faiz borcunun 478.333,34 manat olması barədə iş üzrə gəldiyi nəticəni əsaslandırmamışdır.Azərbaycan Respublikası Mülki Məcəlləsinin 399.3, 399.4, 445 və 449-cu maddələrinin bəzi müddəalarının şərh edilməsinə dair Azərbaycan Respublikası Konstitusiya Məhkəməsi Plenumunun xx xxxxxx 2014-cü il tarixli qərarında qeyd edilmişdir ki, “Konstitusiya Məhkəməsi Plenumunun 2013-cü il 3 iyun tarixli Qərarında kredit müqaviləsinin qüvvədə olma və kreditin müddətlərinə dair belə bir hüquqi mövqe ifadə edilmişdir ki, kredit müqaviləsində yalnız bu hüquq münasibətlərinə xas olan ayrıayrılıqda kredit müqaviləsinin qüvvədə olma müddəti və kreditin (əsas məbləğ və hesablanmış faizlərin) qaytarılması müddəti müəyyənləşdirilə bilər.